
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 202 

8 Οκτωβρίου 2008 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 146 

Τροποποίηση του π.δ/τος 49/1988 «Οργανισμός του 
Υπουργείου Εσωτερικών», όπως συμπληρώθηκε και 
τροποποιήθηκε μεταγενέστερα. 

Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 1 του άρθρου 20 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» (Α' 107). 

β. Ταυ άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, όπως κωδικοποι- 
ήθηκε με το άρθρο πρώτο του π.δ/τος 63/2005 (Α 98). 

γ. Του άρθρου 1 του π.δ. 205/2007 «Συγχώνευση Υπουρ¬ 
γείων» (Α 231) 

2. Την υτί αριθμ. 42362/Υ252/28.9.2007 κοινή απάψαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμάς αρμοδιοτήτων των Υφυπουργών 
Οικονομίας και Οικονομικών» (Β 1948), όπως ισχύει. 

3. Το γεγονός ότι από τις ρυθμίσεις του διατάγματος 
αυτού δεν προκαλείται δαπάνη σε βάρος του κρατικού 
προϋπολογισμού. 

4. Τη υπ’ αριθμ. Δ 228/2008 γνωμοδότηση του Συμ¬ 
βουλίου της Επικρατείας, με πρόταση του Υπουργού 
Εσωτερικών και του Υφυπουργού Οικονομίας και Οικο¬ 
νομικών, αποφασίζουμε: 

Άρθρο 1 

Τροποποιείται το π.δ. 49/1988 «Οργανισμός του 
Υπουργείου Εσωτερικών» (Α 18), όπως συμπληρώθηκε 
και τροποποιήθηκε μεταγενέστερα με τα π.δ. 535/1988 
(Α 245), π.δ. 335/1990 (Α135), π.δ. 134/1991 (Α 54), π.δ. 
233/1991 (Α 88), π.δ. 396/1991 (Α 143), π.δ. 295/2001 (Α 206), 
π.δ. 72/2005 (Α 110), π.δ. 243/2005 (Α 293), π.δ. 3/2006 (Α 
2), π.δ. 24/2006 (Α 22), π.δ. 181/2006 (Α 186), π.δ. 97/2007 (Α 
119), π.δ. 120/2007 (Α 155), π.δ. 234/2007 (Α 272) και την υπ’ 
αριθμ. 2/39490/0022/30.7.2004 (Β 1217), κοινή υπουργική 
απόφαση ανακαθορίζονται Διευθύνσεις και Τμήματα 
της Γενικής Διεύθυνσης Διοικητικής Υποστήριξης του 
Υπουργείου Εσωτερικών και καθορίζονται οι αρμοδιότη¬ 
τες αυτών, κατά τα οριζάμενα στα επάμενα άρθρα. 


Άρθρο 2 

1. Η Διεύθυνση Εκπαίδευσης, η οποία συστήθηκε με 
τις διατάξεις των άρθρων 1 και 2 του π.δ. 134/1991 και 
υπάγεται στη Γ ενική Διεύθυνση Διοικητικής Υποστήρι¬ 
ξης καταργείται. 

2. Το άρθρο 3 του π.δ/τος 49/1988, όπως συμπληρώθη¬ 
κε και τροποποιήθηκε μεταγενέστερα, αντικαθίσταται 
ως ακολούθως: 

«Η Διεύθυνση Διοίκησης, η οποία υπάγεται στη Γ ενική 
Διεύθυνση Διοικητικής Υποστήριξης, διαρθρώνεται ως 
κατωτέρω: 

Α. Τμήμα Προσωπικού. 

Β. Τμήμα Αποκέντρωσης. 

Γ. Τμήμα Εκπαίδευσης και Επιμόρφωσης. 

Δ. Τ μήμα Γ ραμματείας. 

Ε. Γ ραφείο Μεταφράσεων. 

Οι αρμοδιάτητες της Διεύθυνσης Διοίκησης κατανέ- 
μσνται μεταξύ των Τ μημάτων και του Γ ραφείου της, 
ως εξής: 

Α. Τμήμα Προσωπικού: 

α. Διορισμός, πρόσληψη, τοποθέτηση, μονιμοποίηση, 
μετάθεση, μετακίνηση, προαγωγή, μετάταξη, αναγνώρι¬ 
ση προϋπηρεσιών, λύση υπαλληλικής σχέσης και συντα- 
ξιοδάτηση άλου του προσωπικού του Υπουργείου καθώς 
και θέματα που αψορούν τους Γ ενικούς Γ ραμματείς των 
Περιφερειών, τους Ειδικούς Συμβούλους - Συνεργάτες 
και λοιπούς μετακλητούς υπαλλήλους, 
β. Τήρηση των προσωπικών μητρώων, βιβλίων, καθώς 
και έκδοση πιστοπσιητικών υπηρεσιακών μεταβολών 
άλων των υπαλλήλων. 

γ. Μέριμνα για την έγκαιρη σύνταξη και υποβολή των εκ¬ 
θέσεων ουσιαστικών προσάντων όλων των υπαλλήλων, 
δ. Πειθαρχικός έλεγχσς όλσυ του προσωπικού του 
Υπουργείου, καθώς και σύνταξη υπομνημάτων σε ένδικα 
μέσα αυτού ενώπιον του Συμβουλίου της Επικρατείας 
και των διοικητικών εφετείων. 

ε. Μέριμνα για τη συγκράτηση και λειτουργία του 
Υπηρεσιακού Συμβουλίου. 

στ. Χορήγηση οποιοσδήποτε άδειας σε άλο το προ¬ 
σωπικά. 

ζ. Χορήγηση επιδόματος χρόνου υπηρεσίας, έγκρι¬ 
ση υπερωριακής απασχόλησης και μετακίνησης εκτός 
έδρας όλων των υπαλλήλων του Υπουργείου, 
η. Καθορισμός των αποδοχών καθώς και κατάρτιση 
ειδικών συλλογικών συμβάσεων για τους όρους αμοιβής 

και εργασίας του με σχέσεις εργασίας ιδιωτικού δικαίου 
προσωπικού του Υπουργείου. 

θ. Σύσταση, συγκρότηση και ορισμός μελών συλλογικών 
οργάνων καθώς και ορισμός υπαλλήλων για συμμετοχή 
σε συνέδρια, επιτροπές και συμβούλια άλλων φορέων. 
Β. Τμήμα Αποκέντρωσης: 
α. Διοικητική διαίρεση της Χώρας, 
β. Μέριμνα για την ενιαία και ομοιόμορφη εφαρμογή 
των διατάξεων για την αποκέντρωση της Δημόσιας Δι¬ 
οίκησης, καθώς και μελέτη και εισήγηση μέτρων βελτί¬ 
ωσης και προαγωγής του θεσμού της διοικητικής απο¬ 
κέντρωσης, μέσα στα πλαίσια των ειδικών Κυβερνητικών 
προγραμμάτων, σε συνεργασία με τη Γενική Γραμματεία 
Δημάσιας Διοίκησης και Ηλεκτρονικής Διακυβέρνησης. 

γ. Μεταβίβαση αρμοδιοτήτων απά τις κεντρικές στις 
περιφερειακές αρχές, σε συνεργασία με τη Γ ενική Γ ραμ¬ 
ματεία Δημάσιας Διοίκησης και Ηλεκτρονικής Διακυβέρ¬ 
νησης και τα συναρμάδια Υπουργεία, 
δ. Μέριμνα για την κατάρτιση και παρακολούθηση 
εφαρμογής του οργανισμού του Υπουργείου, 
ε. Παροχή οδηγιών για τη λειτουργία και την άσκη¬ 
ση αρμοδιοτήτων των Περιφερειακών Συμβουλίων και 
των Περιφερειακών Ταμείων Ανάπτυξης, καθώς και την 
εφαρμογή των Κανονισμών Προσωπικού και Οικονομικής 
Διοίκησης και Διαχείρισης των Περιφερειακών Ταμείων 
Ανάπτυξης. 

στ. Θέματα που αφορούν στην οργάνωση και λειτουρ¬ 
γία των χερσαίων συνοριακών σταθμών και εισήγηση 
υπουργικών αποφάσεων σχετικών με τους Συνοριακούς 
Σταθμούς. 

ζ. Θέματα εθιμοτυπίας, προβαδίσματος, καθώς και 
λειτουργία της Επιτροπής μελέτης θεμάτων προβαδί¬ 
σματος [άρθρο 10 του ν.δ/τος 4260/1962 (Α 186)]. 

η. Θέματα Εθνικής Αντίστασης, αναγνώριση Μαρτυ¬ 
ρικών πόλεων και χωριών και λειτουργία της Επιτρο¬ 
πής του άρθρου 18, παράγραφος 5 του ν. 2503/1997 (Α 
107). 

θ. Έκδοση Προεδρικών Διαταγμάτων για την καθιέ¬ 
ρωση εορτών και αργιών, 
ι. Θέματα Εθνικής Σημαίας - Σημαιοστολισμός, 
ια. Εγκύκλιοι εορτασμών. 

ιβ.Έκδοση αποφάσεων για κηδείες με δημάσια δαπάνη 
σε συνεργασία με τα συναρμόδια Υπουργεία. 

Γ. Τμήμα Εκπαίδευσης και Επιμάρφωσης: 
α. Μέριμνα για την εισαγωγική εκπαίδευση των υπαλ¬ 
λήλων του Υπουργείου Εσωτερικών, σύμφωνα με τις 
κείμενες διατάξεις, σε συνεργασία με το Εθνικά Κέντρο 
Δημάσιας Διοίκησης και Αυτοδιοίκησης. 

β. Οργάνωση και εκτέλεση προγραμμάτων επιμάρ¬ 
φωσης ειδικού ενδιαφέροντος για τους υπαλλήλους 
του Υπουργείου Εσωτερικών, των Περιφερειών και των 
Ο.Τ.Α. α’ και β’ βαθμού. Στα προγράμματα αυτά μπορεί 
να περιλαμβάνονται, σε συνεργασία με το Εθνικά Κέ¬ 
ντρο Δημάσιας Διοίκησης και Αυτοδιοίκησης και θέματα 
γενικού ενδιαφέροντος, όταν τούτο κρίνεται σκόπιμο. 

γ. Οργάνωση και εκτέλεση προγραμμάτων επαγγελ¬ 
ματικής εξειδίκευσης των υπαλλήλων του Υπουργείου 
Εσωτερικών, σε αντικείμενα της υπηρεσίας τους. 

δ. Μέριμνα για την μετεκπαίδευση των υπαλλήλων του 
Υπουργείου Εσωτερικών, στις περιπτώσεις που αυτή 
κρίνεται αναγκαία, για τη διεύρυνση των επιστημονικών 
ή τεχνικών τους γνώσεων, που είναι απαραίτητες για 
την καλύτερη αντιμετώπιση των αναγκών της Υπηρεσί¬ 


ας, ή ειδίκευση τους σε σύγχρονες τεχνικές διοίκησης 
και τεχνολογίας και επιμόρφωση τους σε νέα γνωστικά 
αντικείμενα. 

Δ. Τ μήμα Γ ραμματείας: 

α. Διακίνηση της αδιαβάθμιστης και εμπιστευτικής 
αλληλογραφίας οποιοσδήποτε διαβάθμισης, παραγωγή 
και αναπαραγωγή ή εκτύπωση εγγράφων, εγκυκλίων, γε¬ 
νικών διαταγών και εντύπων γενικά, μικροφωτογράφηση 
του αρχείου που τηρεί η Κεντρική Υπηρεσία. 

β. Επικύρωση αντιγράφων ή φωτοαντιγράφων οποι- 
ωνδήποτε εγγράφων ή δικαιολογητικών που τηρούνται 
στο αρχείο ή επιδεικνύονται από ενδιαφερόμενους. 

γ. Βεβαίωση του γνήσιου της υπογραφής των διοικη¬ 
τικών αρχών και υπαλλήλων και τήρηση του δείγματος 
της υπογραφής τους, καθώς και βεβαίωση του γνήσιου 
της υπογραφής των πολιτών. 

δ. Οργάνωση, ταξινόμηση και τήρηση του Γ ενικού Αρ¬ 
χείου της Κεντρικής Υπηρεσίας (διαβαθμισμένης και αδια- 
βάθμιστης αλληλογραφίας), σύμφωνα με τα καθοριζόμενα 
και στον κανονισμό αλληλογραφίας, καθώς και πρόταση 
για εκκαθάριση του κρινάμενου ως άχρηστου. 

Ε. Γ ραφείο Μεταφράσεων: 

Οι μεταφράσεις ξενόγλωσσων κειμένων στην ελληνική 
γλώσσα και αντίστροφα, για τις ανάγκες του Υπουρ¬ 
γείου Εσωτερικών. 

3. Το άρθρο 7 του π.δ/τος 49/1988, άπως συμπληρώθη¬ 
κε και τροποποιήθηκε μεταγενέστερα, αντικαθίσταται 
ως ακολούθως: 

«Η Διεύθυνση Αστικής και Δημοτικής Κατάστασης, 
η οποία υπάγεται στη Γενική Διεύθυνση Διοικητικής 
Υποστήριξης, διαρθρώνεται ως κατωτέρω: 

Α. Τ μήμα Μητρώων, Δημοτολογίων και ληξιαρχείων. 

Β. Τ μήμα Εθνικού Δημοτολογίου. 

Γ. Τμήμα Διαβατηρίων και Ταυτοτήτων. 

Δ. Τμήμα Γραμματειακής Υποστήριξης και Παροχής 
Πληροφοριών.- 

Θι αρμοδιότητες της Διεύθυνσης Αστικής και Δημο¬ 
τικής Κατάστασης κατανέμονται μεταξύ των Τμημάτων 
της, ως εξής: 

Α. Τ μήμα Μητρώων, Δημοτολογίων και ληξιαρχείων: 

α. Μελέτη και εισήγηση μέτρων για την κατάρτιση 
και ενημέρωση των μητρώων αρρένων και των δημο¬ 
τολογίων, 

β. Θέσπιση θεσμικού πλαισίου σχετικά με τις εγγρα¬ 
φές και λοιπές μεταβολές στα μητρώα αρρένων και 
στα δημοτολάγια, καθώς και ο τύπος των βιβλίων μη¬ 
τρώων αρρένων, προξενικών μητρώων βαπτίσεων και 
γεννήσεων. 

γ. Ίδρυση και κατάργηση των ληξιαρχείων και εφαρ¬ 
μογή γενικά της νομοθεσίας «Περί ληξιαρχικών πρά¬ 
ξεων», 

δ. Καθορισμάς του τύπου ληξιαρχικών βιβλίων. 

Β. Τ μήμα Εθνικού Δημοτολογίου: 

α. Υποδοχή των αρχείων που αποστέλλονται απά τις 
τοπικές βάσεις δεδομένων των Ο.Τ.Α. στην κεντρική 
βάση του Υπουργείου με τις εγγραφές και μεταβολές 
στοιχείων δημοτικής κατάστασης, καθώς και αποστολή 
της επιβεβαίωσης της επιτυχούς λήψης των αρχείων 
προς τους Θ.Τ.Α. 

β.Έλεγχος της πληράτητας και ορθάτητας των στοι¬ 
χείων των εγγραφών και μεταβολών που αποστέλλουν 
οι Ο.Τ.Α. και διασφάλιση της ακεραιάτητας της κεντρι¬ 
κής βάσης δεδομένων του συστήματος. 

γ. Παραγωγή και αποστολή αρχείου προς τους Ο.Τ.Α., 
σε καθημερινή βάση, με αναφορές και επισημάνσεις, 
σχετικά με προβλήματα ορθάτητας κ.ά. των στοιχείων 
δημοτικής κατάστασης των δημοτών τους. 

δ. Ενημέρωση, σε περιοδική βάση, των Ο.Τ.Α. για τις 
ενέργειες στις οποίες θα πρέπει να προβαίνουν σχε¬ 
τικά με την κατάσταση των στοιχείων αρμοδιάτητας 
τους. ε. Διαπίστωση της υλοποίησης των απαραίτητων 
ενεργειών άλων των εμπλεκόμενων Ο.Τ.Α., μέσα από τη 
διενέργεια περιοδικού ελέγχου του συγχρονισμού της 
κεντρικής με τις τοπικές βάσεις δεδσμένων. 

στ. Αναζήτηση και χρήση κανόνων τυποποιημένης κα- 
ταχώρησης στοιχείων, που αφορούν στις μεταβολές της 
δημοτικής κατάστασης των δημστών του κάθε Ο.Τ.Α., 
με σκοπό τη διασφάλιση της επιθυμητής πσιότητας και 
πληρότητας τους. 

ζ. Υλοποίηση των διαδικασιών διαχείρισης και παρα- 
κσλούθησης των στσιχείων πσυ αφσρούν μεταβολές 
δημοτικής κατάστασης από πιστοποιημένσυς Ο.Τ.Α. 
πρσς μη πιστοποιημένους και αντίστροφα. 

η. Παροχή υποστήριξης προς τους Ο.Τ.Α. για την αντι¬ 
μετώπιση οργανωτικών, λειτουργικών και επιχειρησια¬ 
κών θεμάτων στα πλαίσιο του ολοκληρωμένου πληρο¬ 
φοριακού συστήματος Εθνικού Δημοτολογίου. 

θ. Παρακολούθηση, ενσωμάτωση και εφαρμογή της 
ισχύουσας νομοθεσίας που αναφέρεται σε θέματα δη¬ 
μοτικής κατάστασης, καθώς και ενημέρωση των Ο.Τ.Α. 
για τις μεταβσλές στις εκάστοτε ισχύουσες σχετικές 
διατάξεις. 

ι. Διαχείριση, φύλαξη και τήρηση της ιστορικότητας 
των αρχείων μεταβολών για κάθε ΟΤΑ. 

ια. Επεξεργασία τεχνικά ομογενοποιημένων στοιχείων 
της κεντρικής βάσης δεδομένων, καθώς και συσχέτιση 
τους με στοιχεία βάσεων δεδσμένων άλλων φορέων, 
ιβ. Παραγωγή χρήσιμων και έγκυρων πληροφοριών για 
θέματα δημογραφικού, δημοσιονομικού και γενικότερου 
ενδιαφέροντος, σε σχέση με τα τηρούμενα στοιχεία 
δημοτικής κατάστασης, μέσα από την εξαγωγή στατι¬ 
στικών στοιχείων, δεικτών και προβλέψεων. 

ιγ. Ρύθμιση οιουδήποτε άλλου θέματος συναφούς με 
το αντικείμενο του Τμήματος. 

Γ. Τμήμα Διαβατηρίων και Ταυτοτήτων, με αρμοδι¬ 
ότητες, κατ’ εφαρμογή του άρθρου 1 της υπ’ αριθμ. 
30^/22/25/30.11.2005 (Β 1686) κοινής απόφασης των 
Υπουργών Εσωτερικών, Δημόσιας Δισίκησης και Απο¬ 
κέντρωσης και Δημόσιας Τάξης: 

α. Την επσπτεία της τήρησης, επί πενταετία, ταυ 
Αρχείου των εκδοθέντων, υπό το προγενέστερο του 
V. 3103/2003 (Α 23) νομικό καθεστώς, διαβατηρίων από 
τις τότε αρμόδιες Υπηρεσίες των Νομαρχιακών Αυτοδι¬ 
οικήσεων, Νομαρχιακών Διαμερισμάτων και Επαρχείων 
της Χώρας. 

β. Τον έλεγχο της παροχής πληροφοριών και στοιχεί¬ 
ων, από τις Νομαρχιακές Αυτοδιοικήσεις, Νομαρχιακά 
Διαμερίσματα και Επαρχεία της Χώρας πρσς τη Δι¬ 
εύθυνση Διαβατηρίων της Ελληνικής Αστυνσμίας, στο 
πλαίσιο του διευρυμένου ελέγχου νομιμότητας των πα¬ 
λαιών εκδοθέντων από τις προαναφερόμενες Υπηρεσίες 
έκδοσης διαβατηρίων. 

Δ. Τμήμα Γραμματειακής Υποστήριξης και Παροχής 
Πληροφοριών: 

α. Διακίνηση, πρωτσκόλληση, συσχέτιση, διανσμή, 
αναπαραγωγή, διεκπεραίωση και αρχεισθέτηση της 


αλληλογραφίας, κοινής, εμπιστευτικής και απόρρητης, 
των Διευθύνσεων Αστικής και Δημοτικής Κατάστασης 
και Ιθαγένειας. 

β. Επικύρωση αντιγράφων και φωτοαντιγράφων οποι- 
ωνδήποτε εγγράφων ή δικαιολογητικών που τηρούνται 
στα Αρχεία των Διευθύνσεων Αστικής και Δημοτικής 
Κατάστασης και Ιθαγένειας ή επιδεικνύονται από τους 
συναλλασσόμενους με τις ανωτέρω Διευθύνσεις. 

γ. Οργάνωση, ταξινόμηση και τήρηση των Αρχείων 
των Διευθύνσεων Αστικής και Δημοτικής Κατάστασης 
και Ιθαγένειας. 

δ. Παροχή πληροφοριών στους πολίτες, για κάθε θέμα 
ιθαγένειας και εποπτεία έκδοσης και διακίνησης κάθε 
είδους ενημερωτικών φυλλαδίων, οδηγιών και εντύπων 
καθώς και διανομή τους στις αρμόδιες υπηρεσίες και 
τους πολίτες. 

Άρθρο 3 

Συνιστάται Διεύθυνση Ιθαγένειας, η οποία θα υπάγεται 
στη Γ ενική Διεύθυνση Διοικητικής Υποστήριξης. 

«Η Διεύθυνση Ιθαγένειας διαρθρώνεται ως κατωτέ¬ 
ρω: 

Α. Τ μήμα Καθορισμού Ιθαγένειας. 

Β. Τ μήμα Πολιτογραφήσεων Ομογενών Αλλοδαπών. 
Γ. Τμήμα Πολιτογραφήσεων Αλλογενών Αλλοδα¬ 
πών.» 

Οι αρμοδιότητες της Διεύθυνσης Ιθαγένειας κατανέ- 
μονται μεταξύ των Τμημάτων της, ως εξής: 

Α. Τ μήμα Καθαρισμού Ιθαγένειας: 
α. Συγκρότηση και λειτσυργία του Συμβουλίου Ιθα¬ 
γένειας. 

β. Αποβολή, απώλεια, αποποίηση, ανάκτηση και επί¬ 
λυση θεμάτων αμφισβητούμενης ιθαγένειας. 

γ. Επαναπατρισμό και ανάκτηση της ιθαγένειας των 
πολιτικών προσφύγων και γενικά προσώπων που απώλε- 
σαν την ελληνική ιθαγένεια σε ανώμαλες περιόδους, 
δ. Εποπτεία σε θέματα ιθαγένειας ομσγενών από την 
πρώην Σοβιετική Ένωση. 

ε. Επσπτεία εφαρμογής δικαίου ελληνικής ιθαγένειας 
από τις αρμόδιες υπηρεσίες της Περιφέρειας. 

στ. Παρακολούθηση διεθνών συμβάσεων που αφορούν 
σε θέματα ιθαγένειας. 

Β. Τ μήμα Πολιτογραφήσεων Ομογενών Αλλοδαπών: 
α. Συγκέντρωση στσιχείων και εγγράφων από κρα¬ 
τικές υπηρεσίες και τσυς ενδιαφερόμενους, ώστε να 
διαπιστωθεί εάν συντρέχουν οι νόμιμες προϋποθέσεις 
για την έκδοση απόφασης πολιτογράφησης ομογενών 
αλλοδαπών, που διαμένουν στην Ελλάδα και στο εξω¬ 
τερικό. 

β.Έρευνα δικαιολογητικών και στοιχείων, προς ενημέ¬ 
ρωση των σικείων Περιφερειών, επί αιτημάτων για τσν 
καθορισμό της ελληνικής ιθαγένειας ατόμων, που δεν 
εμπίπτουν στις διεθνείς συμβάσεις. 

γ. Υποστήριξη της Επιτροπής Πολιτογράφησης ομο¬ 
γενών και αλλογενών αλλοδαπών. 

δ. Εισήγηση θεμάτων πολιτογράφησης ομογενών στην 
Επιτρσπή Πολιτογράφησης. 

Γ. Τ μήμα Πολιτογραφήσεων Αλλογενών Αλλοδαπών: 
α. Συγκέντρωση στοιχείων και εγγράφων από κρατικές 
υπηρεσίες και τους ενδιαφερόμενους, προκειμένου να 
διαπιστωθεί εάν συντρέχουν οι νόμιμες προϋποθέσεις 
για την έκδοση απόφασης πολιτογράφησης αλλογενών 
αλλοδαπών, που διαμένουν στην Ελλάδα. 

β. Εισήγηση θεμάτων πσλιτογράφησης αλλογενών 
στην Επιτροπή Πολιτογράφησης. 

γ. Έκδοση διευκρινιστικών εγκυκλίων εφαρμογής της 
σχετικής νομοθεσίας, καθώς και προώθηση νομοθετικών 
ρυθμίσεων, όταν αυτό κρίνεται αναγκαίο, σχετικά με τις 
προϋποθέσεις απόκτησης της ελληνικής ιθαγένειας με 
πολιτογράφηση. 

Άρθρο 4 

Κλάδοι επιλογής προϊσταμένων 

1. Στις Διευθύνσεις Διοίκησης, Ιθαγένειας και Αστικής 
και Δημοτικής Κατάστασης προ'ΐστανται υπάλληλοι του 
κλάδου ΠΕ Διοικητικού. 

2. Στα Τμήματα των ανωτέρω Διευθύνσεων, πλην του 
Τμήματος Γραμματείας και του Τμήματος Γραμματεια- 
κής Υποστήριξης και Παροχής Πληροφοριών, προ'ίστα- 
νται υπάλληλοι του κλάδου ΠΕ Διοικητικού. 

3. Ειδικά, στο Τμήμα Εθνικού Δημοτολογίου, εκτός του 
ανωτέρω κλάδου, δύναται να προ'ίσταται υπάλληλος 
του κλάδου ΠΕ Πληροφορικής. 

4. Στο Τμήμα Γραμματειακής Υποστήριξης και Παρο¬ 
χής Πληροφοριών προ'ίσταται υπάλληλος του κλάδου 
ΤΕ Διοικητικού-Λογιστικού ή, σε περίπτωση που δεν 
υπάρχει, ΔΕ Διοικητικού-Λογιστικού, εφόσον δεν υπη¬ 


ρετεί υπάλληλος ανώτερης κατηγορίας δυνάμενος να 
επιλεγεί ως προϊστάμενος. 

5. Στο Τμήμα Γ ραμματείας της Διεύθυνσης Διοίκησης 
προ'ίσταται υπάλληλος του κλάδου ΔΕ Διοικητικού - 
Λογιστικού, εφόσον δεν υπηρετεί υπάλληλος ανώτερης 
κατηγορίας δυνάμενος να επιλεγεί ως προϊστάμενος. 

6. Στο Γ ραφείο Μεταφράσεων της Διεύθυνσης Διοίκη¬ 
σης προ'ίσταται υπάλληλος του κλάδου ΠΕ Μεταφρα¬ 
στών - Διερμηνέων. 

Άρθρο 5 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 3 Οκτωβρίου 2008 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΝΙΚΟΛΑΟΣ ΛΕΓΚΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίίρ://νί>ΐΑ/νν.?1.ί|Γ - 0-ιη3ΐΙ: ΐΑ/?ί)ΐη35ί?Γ.?1§0ί.ί|Γ 




